Държавен вестник, бр. 66, 2014 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  66
Преценката по годността се прави в зависи­
мост от тежестта на заболяването и отпадната 
неврологична симптоматика.
След оперативно лечение по повод дискова 
херния служителите се решават за годност със 
спазване на противопоказания: тежко физиче­
ско натоварване, покриване на нормативи за 
физическа подготовка, продължително стоене 
прав, студ и влага.
Придобити деформации на гръдния кош и 
ребрата 
При деформация на гръдния кош вследствие 
прекарани възпалителни процеси, травми, 
оперативни интервенции или по други причи­
ни годността се определя не само по формата 
на гръдния кош, а въз основа на настъпилите 
функционални смущения на органите в гръдния 
кош: бял дроб, сърце, големи кръвоносни съдове, 
хранопровод, трахея и др. Годността на служи­
телите за работа в МВР се прави индивидуално. 
Болести на меките тъкани
Тук спадат: миопатии (миозит, калцификация 
и осификация в мускулите, други увреждания на 
мускулите), увреждания на синовиалните обвивки 
и сухожилията (синовити и теносиновити), дру­
ги увреждания на меките тъкани (увреждания, 
свързани с натоварване, претоварване и натиск), 
други бурсопатии, ентезопатии на долен крайник, 
други ентезопатии, увреждания на рамото.
Преценката по годността на кандидат-служи­
тели и служители се прави след успешно лечение. 
Остеопатии и хондропатии
Към тази рубрика са включени: остеопороза, 
остеомалация, остър и хроничен остеомиелит, 
нарушение в целостта на костите – незараснала 
фрактура псевдоартроза/забавена консолидация 
при фрактура, патологични фрактури, костни 
кисти, остеонекроза, болест на Paget, болест на 
Legg-Calve-Perthes, болест на Osgood-Schlatter, 
болест на Konig, болест на Kohler и др.
Преценката на годността се прави според 
степента на нарушената функция на крайника. 
Хроничен остеомиелит
Огнестрелен, травматичен и хематогенен 
гноен с постоянни или периодично отварящи 
се фистули, със склонност към обостряне на 
процеса, с хроничен тромбофлебит, както и 
с увреждане на паренхимни органи правят 
кандидатите за работа в МВР и служителите 
негодни. След преболедуване от остеомиелит, 
ако в продължение на три години след клинич­
ното оздравяване няма рецидив и функционални 
нарушения, кандидат-служителите се решават 
като годни. Служителите на МВР след приключ­
ване на лечението подлежат на индивидуална 
преценка за годност.
Болест на Пертес
Служители, преболедували болестта на Пер­
тес с настъпили тежки вторични дегенеративни 
изменения на тазобедрените стави, с ограничение 
обема на движенията в тях, с деформация на 
главата на бедрената кост, са негодни по графа 
5, индивидуална преценка по графа 6. При уме­
рени и леки деструктивни промени в ставите и 
запазени движения, както и претърпелите опе­
ративно лечение са годни с противопоказания. 
Кандидат-служителите по графи 2 и 3 при пълно 
възстановяване на главата на бедрената кост след 
консервативно лечение подлежат на индивидуална 
преценка, по графи 1 и 4 са негодни.
Болест на Осгут-Шлатер
Когато в областта на туберозитас тибие има 
наличие на възпалителен процес (зачервяване, 
оток, болка), кандидат-служителите са негодни 
за работа в МВР. При липса на такива измене­
ния или след успешно оперативно лечение те 
са годни. Годността на служителите се решава 
индивидуално съобразно изискванията, налагани 
от работата им. 
Болест на Кьонинг 
При дисециращ остеохондрит на колянната 
става, установен клинично, доказан артроскоп­
ски и с МРТ, случаите се подвеждат по буква 
„б“, като се определя негодност на кандидатите 
за работа в МВР по графи 1 и 4. Годността на 
служителите в МВР се решава индивидуално.
Псевдоартрози
Лъжливите стави са последствие от непра­
вилно сраснали фрактури. При тях е показано 
оперативно лечение. Кандидат-служителите за 
МВР са негодни. В случай на възстановяване 
функциите на крайника след оперативно лечение 
решение „годен“ се взема поне две години след 
операцията. За служители в случаите, когато 
оперативното лечение е без успех или освиде­
телстваният отказва такова, се взема решение 
„негоден“ по графа 5.
При служителите по графа 6 годността се 
определя индивидуално в зависимост от ло­
кализацията на лъжливата става, степента на 
нарушена функция на крайника и естеството на 
работа, която изпълняват.
КЛАС ХIV. БОЛЕСТИ НА ПИКОЧО-ПОЛО­
ВАТА СИСТЕМА (N00-N99)
Остър гломерулонефрит
Решението „годен“ за служители се основава 
на възможността за пълно излекуване на острия 
гломерулонефрит.
Тъй като това не се постига при всички 
заболели, ако са налице остатъчни промени в 
бъбречната функция и/или протеинурия и/или 
хематурия, артериална хипертония в рамките 
на 6 – 12 месеца след началото на заболяване­
то, решението по годността на служителите се 
преразглежда и те се преценяват индивидуално 
според степента на горните нарушения и естест­
вото на работата им.
При хронифициране на гломерулонефрита по 
тип подостър или хроничен (мезангиокапилярен, 
мезангиопролиферативен и др.) решението се 
съобразява с изискванията, цитирани към всяка 
нозологична единица. Наличието на остатъчна 
артериална хипертония след завършване курса 
на лечение се преценява допълнително.
Наличието на остатъчна протеинурия, ерит­
роцитурия, артериална хипертония 6 месеца 
от началото на острия гломерулонефрит прави